L 110/52 Jurnalul Oficial al Uniunii Europene 1.5.2009 DECIZIA COMISIEI din 30 aprilie 2009 de autorizare a ajutoarelor acordate de Finlanda în sectorul semințelor şi al semințelor de cereale pentru anul de recoltare 2009 [notificată cu numărul C(2009) 3078] (Numai textele în limbile finlandeză și suedeză sunt autentice) (2009/361/CE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a pieţelor agricole şi privind dispoziţii specifice referitoare la anumite produse agricole („Regulamentul unic OCP”) ('), în special articolul 182 alineatul (2) primul paragraf, coroborat cu articolul 4, întrucât: (1)  Prin scrisoarea datată 10 decembrie 2008, guvernul finlandez a solicitat, pentru anii 2009-2010, autorizarea de a acorda ajutoare agricultorilor pentru anumite cantități de soiuri de semințe și de semințe de cereale produse numai în Finlanda, datorită condițiilor climatice specifice. (2) În conformitate cu articolul 182 alineatul (2) al doilea paragraf din Regulamentul (CE) nr. 1234/2007, Finlanda a transmis Comisiei un raport satisfăcător privind rezul- tatele ajutoarelor autorizate. În consecință, se poate acorda un ajutor naţional pentru semințele cultivate în 2009. (3) Finlanda solicită autorizare pentru a acorda ajutoare la hectar pentru anumite suprafețe cultivate cu semințe din speciile Gramineae (erbacee) şi Leguminosae (leguminoase), enumerate în anexa XIII la Regulamentul (CE) nr. 73|2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune şi de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 şi de abrogare a Regulamentului (CE) nr. 1782/2003 (?), cu excepția speciei Phleum pratense L. (timoftică), precum și pentru anumite suprafețe cultivate cu semințe de cereale. (4)  Ajutoarele propuse trebuie să îndeplinească cerințele stabilite la articolul 182 alineatul (2) din Regulamentul () JO L 299, 16.11.2007, p. 1. JO L 30, 31.1.2009, p. 16. (CE) nr. 1234/2007. Ajutoarele privesc soiuri de semințe şi de semințe de cereale destinate cultivării în Finlanda, care sunt adaptate condițiilor climatice din această țară şi care nu se cultivă în alte state membre. Autorizarea Comisiei ar trebui să se limiteze la soiurile incluse în lista soiurilor finlandeze care se produc numai în Finlanda. (5) Este necesar să se prevadă informarea Comisiei cu privire la măsurile luate de Finlanda în scopul respectării limitelor prevăzute de prezenta decizie. (6) Măsurile prevăzute de prezenta decizie sunt conforme cu avizul Comitetului de gestionare a organizării comune a piețelor agricole, ADOPTĂ PREZENTA DECIZIE: Articolul 1 Finlanda este autorizată, în perioada 1 ianuarie 2009- 31 decembrie 2009, să acorde ajutoare cultivatorilor stabiliți pe teritoriul său care produc seminţele certificate şi semințele de cereale certificate menționate în anexă, în limitele specificate în respectiva anexă. Autorizarea priveşte exclusiv soiurile incluse în catalogul național finlandez și cultivate numai în Finlanda. Articolul 2 Finlanda asigură, prin intermediul unui sistem de inspecţie adecvat, acordarea ajutoarelor numai pentru soiurile menționate în anexă. Articolul 3 Finlanda îi transmite Comisiei o listă cu soiurile certificate vizate, precum și orice modificare a respectivei liste, şi informează Comisia cu privire la suprafețele și cantitățile de semințe și de semințe de cereale pentru care se acordă ajutoarele. Articolul 4 Prezenta decizie se aplică de la 1 ianuarie 2009.